b'\n_START_ARTICLE_\nDepoliarizacija\n_START_PARAGRAPH_\nDepoliarizacija biologijoje vadinamas l\xc4\x85stel\xc4\x97s membranos potencialo ma\xc5\xbe\xc4\x97jimas.\n_START_SECTION_\nKilm\xc4\x97\n_START_PARAGRAPH_\nKai l\xc4\x85stel\xc4\x97 yra ramyb\xc4\x97s b\xc5\xabsenoje, jos registruojamas membranos potencialas vadinamas ramyb\xc4\x97s potencialu (paprastai apie -70 mV). Jeigu \xc5\xa1is potencialas pasikei\xc4\x8dia iki -50 mV, tai sakoma, jog l\xc4\x85stel\xc4\x97 yra depoliarizuota._NEWLINE_Depoliarizacij\xc4\x85 sukelia teigiam\xc5\xb3 jon\xc5\xb3 jud\xc4\x97jimas per jon\xc5\xb3 kanalus \xc4\xaf l\xc4\x85stel\xc4\x97s vid\xc5\xb3, pvz., Na\xe2\x81\xba per Na\xe2\x81\xba kanalus arba Ca\xc2\xb2\xe2\x81\xba per Ca\xc2\xb2\xe2\x81\xba kanalus. I\xc5\xa1 kitos pus\xc4\x97s, K\xe2\x81\xba i\xc5\xa1tek\xc4\x97jimas per K\xe2\x81\xba kanalus slopina depoliarizacij\xc4\x85, kaip daro ir \xc4\xaftekantis Cl\xe2\x80\x93 (anijonas) per Cl\xe2\x80\x93 kanalus._NEWLINE_Jeigu depoliarizacijos lygis yra ma\xc5\xbeas - ma\xc5\xbeiau negu +20 mV,  tai membranos potencialas sugr\xc4\xaf\xc5\xa1 prie ramyb\xc4\x97s potencialo vert\xc4\x97s. Ta\xc4\x8diau didel\xc4\x97 depoliarizacija (+40 mV) priveda l\xc4\x85stel\xc4\x99 prie vadinamojo reversijos lygio, prasideda atvirk\xc5\xa1\xc4\x8dias procesas - repoliarizacija, kurio metu natrio ir kalcio jonai juda per membran\xc4\x85 \xc4\xaf l\xc4\x85stel\xc4\x97s i\xc5\xa1or\xc4\x99. \xc5\xa0io proceso metu ramyb\xc4\x97s potencialas paprastai yra "pra\xc5\xa1okamas" ir membranos potencialas tampa neigiamesnis negu buvo ramyb\xc4\x97s b\xc5\xabsenoje (neigiamesnis nei -70 mV). \xc5\xa0i b\xc5\xabsena yra vadinama hiperpoliarizacija.\n_START_SECTION_\nMatavimas\n_START_PARAGRAPH_\nDepoliarizacija yra membranos \xc4\xaftampos kitimas, tod\xc4\x97l jai matuoti elektrofiziologai naudoja srov\xc4\x97s gnybt\xc5\xb3 (angl. curent clamp) metodus.'